# REPUBLIKA HRVATSKA

# SISAČKO-MOSLAVAČKA ŽUPANIJA

OPĆINA HRVATSKA DUBICA

Općinsko vijeće

KLASA: 944-16/19-02/01

URBROJ: 2176/10-02-19-02

Hrvatska Dubica, 20. prosinca 2019.

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15- ispr. i 123/17), članka 31. stavka 2. Zakona o postupanju s nezakonito izgrađenim zgradama („Narodne novine“, broj: 86/12, 143/13, 65/17 i 14/19) i članka 15. Statuta Općine Hrvatska Dubica („Službeni vjesnik“, broj: 21/18) Općinsko vijeće Općine Hrvatska Dubica, na sjednici održanoj 20. prosinca 2019. godine, donosi

### P R O G R A M

utroška sredstava naknade za zadržavanje nezakonito izgrađenih zgrada

tijekom 2020. godine

I.

Ovim Programom utroška sredstava naknade za zadržavanje nezakonito izgrađenih zgrada tijekom 2020. godine (u nastavku: Program) utvrđuje se namjena korištenja sredstava ostvarenih od naknade za zadržavanje nezakonito izgrađenih zgrada na području Općine Hrvatska Dubica tijekom 2020. godine.

Sredstva iz stavka 1. ove točke utrošit će se za poboljšanje infrastrukturno nedovoljno opremljenih naselja – Kolektor III kanalizacije u naselju Hrvatska Dubica.

Planirana sredstva: 5.000,00 kuna.

II.

O izvršenju ovoga Programa općinska načelnica, do kraja ožujka 2021. godine, podnijet će pisano izvješće Općinskom vijeću Općine Hrvatska Dubica.

## III.

Ovaj Program objavit će se u „Službenom vjesniku“, službenom glasilu Općine Hrvatska Dubica, a stupa na snagu 01. siječnja 2020. godine.

P R E D S J E D N I CA

Kata Karagić