REPUBLIKA HRVATSKA

SISAČKO-MOSLAVAČKA ŽUPANIJA

OPĆINA HRVATSKA DUBICA

Općinsko vijeće

KLASA: 411-01/19-01/01

URBROJ: 2176/10-02-19-02

Hrvatska Dubica, 20. prosinca 2019.

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15- ispr. i 123/17), članka 69. stavak 4. Zakona o šumama (“Narodne novine”, broj: 68/18 i 115/18) i članka 15. Statuta Općine Hrvatska Dubica (“Službeni vjesnik”, broj: 21/18), Općinsko vijeće Općine Hrvatska Dubica, na sjednici održanoj dana 20. prosinca 2019. godine**,** donosi

P R O G R A M

utroška sredstava ostvarenih od šumskog doprinosa

tijekom 2020. godine

I

Ovim Programom utvrđuje se namjena korištenja sredstava ostvarenih od šumskog doprinosa ostvarenog prodajom proizvoda iskorištavanja šuma (drvnih sortimenata) na području Općine Hrvatska Dubica tijekom 2020. godine (u nastavku: Program) kojega plaćaju pravne osobe koje obavljaju prodaju istih.

Sredstva za ostvarivanje ovoga Programa planiraju se u iznosu od 1.000.000,00 kuna, a koristit će se isključivo za financiranje izgradnje i održavanja komunalne infrastrukture sukladno potrebama utvrđenim posebnim programima za 2020. godinu.

II

O izvršenju ovoga Programa općinska načelnica, do kraja ožujka 2021. godine, Ministarstvu poljoprivrede i Općinskom vijeću Općine Hrvatska Dubica podnijet će pisano izvješće o ostvarivanju ovoga Programa.

## III

Ovaj Program objavit će se u „Službenom vjesniku“, službenom glasilu Općine Hrvatska Dubica, a stupa na snagu 01. siječnja 2020. godine.

P R E D S J E D N I CA

Kata Karagić