REPUBLIKA HRVATSKA

SISAČKO-MOSLAVAČKA ŽUPANIJA

OPĆINA HRVATSKA DUBICA

Općinsko vijeće

KLASA: 612-01/19-01/03

URBROJ: 2176/10-02-19-02

Hrvatska Dubica, 20. prosinca 2019.

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15- ispr. i 123/17), članka 1. i 9.a Zakona o financiranju javnih potreba u kulturi („Narodne novine“, broj: 47/90, 27/93 i 38/09) i članka 15. Statuta Općine Hrvatska Dubica („Službeni vjesnik“, broj: 21/18) Općinsko vijeće Općine Hrvatska Dubica, na sjednici održanoj 20. prosinca 2019. godine, donosi

##### P R O G R A M

javnih potreba u kulturi tijekom 2020. godine

I.

Ovim Programom javnih potreba u kulturi tijekom 2020. godine (u nastavku: Program) određuje se raspored sredstava namijenjenih za redovito financiranje i realiziranje programa kulturnih djelatnosti i poslova, akcija i manifestacija u kulturi ustanova i udruga u kulturi od interesa za Općinu Hrvatska Dubica tijekom 2020. godine.

Cilj donošenja ovoga programa je poticanje i promicanje kulture i kulturnih djelatnosti koje pridonose razvitku i unaprjeđenju svekolikoga kulturnog života, očuvanja kulturne baštine i obogaćenja kulturno-zabavnog života građana na području Općine Hrvatska Dubica.

II.

Javne potrebe u kulturi financirat će se iz Proračuna Općine Hrvatska Dubica tijekom 2020. godine za djelatnosti, kako slijedi:

1. Narodna knjižnica i čitaonica «Ivo Kozarčanin» Hrvatska Dubica

Narodna knjižnica i čitaonica „Ivo Kozarčanin“ Hrvatska Dubica ustanova je kojoj je osnivač Općina Hrvatska Dubica - proračunski korisnik Općine Hrvatska Dubica.

Za redovnu programsku aktivnost proračunskog korisnika Općine Hrvatska Dubica, a sukladno dostavljenom Financijskom planu za 2020. godinu, osiguravaju se sredstva za zaposlene, prikupljanje knjižne i neknjižne građe, nabava informatičke i druge opreme namijenjene djeci i odraslima, galerijsko-izložbenu djelatnost, organiziranje i promicanje svih oblika kulturno-umjetničkog stvaralaštva, organiziranje glazbenih, filmskih i drugih kulturno-umjetničkih programa, informatičko opismenjavanje, organiziranje tečajeva, predavanja i sl, te za aktivnosti iz programa «Kutić za najmlađe».

Planirana sredstva: 365.000,00 kuna.

1. Kulturno umjetničko društvo «Jeka« Hrvatska Dubica

Za rad Kulturno umjetničkog društva «Jeka« Hrvatska Dubica, a sukladno dostavljenom Planu i programu rada društva za 2020. godinu, osiguravaju se sredstva za sudjelovanje na obilježavanju značajnih datuma i obljetnica od interesa za Općinu Hrvatska Dubica, smotri folklora, godišnju skupštinu društva s programom, za organizaciju Božićnog koncerta, nabavu tradicijskih narodnih nošnji dubičkoga kraja i sl.

Planirana sredstva: 22.000,00 kuna, a isplatit će se po provedenomu natječaju za sufinanciranje Udruga.

1. Ostale aktivnosti u kulturi u iznosu od 5.000,00 kuna.

III.

Realizacija ovoga Programa ovisi o dinamici priliva sredstava i izvršenja Proračuna Općine Hrvatska Dubica tijekom 2020. godine, terezultata provedenoga natječaju za sufinanciranje udruga.

Ukoliko se priliv sredstava u općinski proračun ne bude ostvarivao u planiranomu iznosu, za taj postotak će se umanjiti i predviđeni iznos sredstava iz ovoga Programa, utvrđen za pojedinoga korisnika.

IV.

Proračunski korisnik, iz točke II.a) ovoga Programa, sredstva ostvaruje i izvješća podnosi sukladno Zakona o proračunu («Narodne novine», broj: 87/08, 136/12 i 15/15), Odluci i izvršavanju Proračuna Općine Hrvatska Dubica za 2020. godinu, KLASA: 400-06/19-01/02, URBROJ: 2176/10-02-19-02 od 3. prosinca 2019. godine, te drugim propisima i općim aktima Općine Hrvatska Dubica.

Ostali korisnici sredstava predviđenih ovim Programom obvezni su općinskoj načelnici dostavljati financijska izvješće o namjenskom korištenju dodijeljenih sredstava i to najkasnije do 15. listopada 2020. godine, te postupiti sukladno Pravilniku o izvještavanju u neprofitnom računovodstvu i registru neprofitnih organizacija („Narodne novine“ broj: 31/15, 67/17 i 115/18).

Neovisno o dostavljenim izvješćima iz stavka 2. ove točke općinska načelnica može, u svako doba, od korisnika zahtijevati podnošenje financijskih izviješća o namjenskom korištenju dodijeljenih sredstava.

V.

O izvršenju ovoga Programa općinska načelnica, do kraja ožujka 2021. godine, podnijet će pisano izvješće Općinskom vijeću Općine Hrvatska Dubica.

VI.

Ovaj Program objavit će se u „Službenom vjesniku“, službenom glasilu Općine Hrvatska Dubica, a stupa na snagu 1. siječnja 2020. godine.

P R E D S J E D N I CA

Kata Karagić