REPUBLIKA HRVATSKA

SISAČKO-MOSLAVAČKA ŽUPANIJA

OPĆINA HRVATSKA DUBICA

Općinsko vijeće

KLASA: 620-01/19-01/01

URBROJ: 2176/10-02-19-02

Hrvatska Dubica, 20. prosinca 2019.

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15- ispr. i 123/17), članka 74. stavak 2. i članka 76. stavak 1. i 6. Zakona o sportu („Narodne novine“, broj: 71/06, 150/08- Uredba, 124/10, 124/11, 86/12, 94/13, 85/15, 19/16) i članka 15. Statuta Općine Hrvatska Dubica („Službeni vjesnik“, broj: 21/18) Općinsko vijeće Općine Hrvatska Dubica, na sjednici održanoj 20. prosinca 2019. godine, donosi

##### P R O G R A M

javnih potreba u sportu tijekom 2020. godine

I.

Ovim Programom javnih potreba u sportu tijekom 2020. godine (u nastavku: Program) utvrđuju se aktivnosti i određuje visina sredstava za aktivnosti u sportu, kao djelatnost od posebnog interesa za Općinu Hrvatska Dubica, a sve sa ciljem omogućavanja bavljenja tjelesnom aktivnošću što većeg broja građana, osobito djece i mladeži, a koja se izvodi organizirano ili amaterski radi postizanja sportskih postignuća i radi unaprjeđenja zdravlja ili rekreacije.

II.

Javne potrebe u sportu sufinancirat će se iz Proračuna Općine Hrvatska Dubica tijekom 2019. godine sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj: 26/15), Pravilniku o financiranju udruga iz proračuna Općine Hrvatska Dubica („Službeni vjesnik“, broj: 51/16) i Odluci o utvrđivanju aktivnosti udruga od interesa za opće dobro i njihovom financiranju iz proračuna Općine Hrvatska Dubica („Službeni vjesnik“, broj: 51/16).

III.

Sredstva za javne potrebe u sportu tijekom 2020. godine planirana su u iznosima, kako slijedi:

- Nogometni klub «Una – mladost« Hrvatska Dubica u iznosu od 65.000,00 kuna,

- Športsko ribolovna udruga «Mladica« Hrvatska Dubica u iznosu od 15.000,00 kuna,

- Lovačko društvo „Jelen“ Hrvatska Dubica u iznosu od 9.000,00 kuna,

- Ostale aktivnosti u sportu u iznosu od 4.000,00 kuna.

Sredstva iz stavka 1. ove točke isplatit će se po provedenomu natječaju, ocjenjivanju i bodovanju prijavljenih programa svakoga prihvatljivog prijavitelja i odluci općinske načelnice, a sve sukladno aktima iz točke II. ovoga Programa.

IV.

Realizacija ovoga Programa ovisi o dinamici priliva sredstava i izvršenja Proračuna Općine Hrvatska Dubica tijekom 2020. godine.

Ukoliko se priliv sredstava u općinski proračun ne bude ostvarivao u planiranomu iznosu, za taj postotak će se umanjiti i predviđeni iznos sredstava iz ovoga Programa, utvrđen za pojedinoga korisnika.

V.

Korisnici sredstava predviđenih ovim Programom obvezni su općinskoj načelnici dostaviti financijska izvješće o namjenskom korištenju dodijeljenih sredstava najkasnije do 15.10.2020. godine, te postupiti sukladno Pravilniku o izvještavanju u neprofitnom računovodstvu i registru neprofitnih organizacija („Narodne novine“ broj: 31/15 i 67/17).

Neovisno o dostavljenim izvješćima iz stavka 1. ove točke općinska načelnica može, u svako doba, od Korisnika sredstava zahtijevati podnošenje financijskih izviješća o namjenskom korištenju dodijeljenih sredstava.

VI.

O izvršenju ovoga Programa općinska načelnica, do kraja ožujka 2021. godine, podnijet će pisano izvješće Općinskom vijeću Općine Hrvatska Dubica.

VII.

Ovaj Program objavit će se u „Službenom vjesniku“, službenom glasilu Općine Hrvatska Dubica, a stupa na snagu 01.01.2020. godine.

P R E D S J E D N I CA

Kata Karagić