# REPUBLIKA HRVATSKA

# SISAČKO-MOSLAVAČKA ŽUPANIJA

OPĆINA HRVATSKA DUBICA

Općinsko vijeće

KLASA: 550-01/19-01/06

URBROJ: 2176/10-02-19-02

Hrvatska Dubica, 20. prosinca 2019.

Na temelju članka 35. Zakona lokalnoj i područnoj (regionalnoj) samoupravi („Narodne novine“, broj: 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15- ispr. i 123/17), članka 117. Zakona o socijalnoj skrbi („Narodne novine“, broj: 157/13, 152/14, 99/15, 52/16, 16/17, 130/17) i članka 15. Statuta Općine Hrvatska Dubica („Službeni vjesnik“, broj: 21/18) Općinsko vijeće Općine Hrvatska Dubica, na sjednici održanoj 20. prosinca 2019. godine, donosi

P R O G R A M

javnih potreba u socijalnoj skrbi tijekom 2020. godine

### I

Ovim Programom javnih potreba u socijalnoj skrbi tijekom 2020. godine (u nastavku: Program) utvrđuju se vrste i visina sredstava za javne potrebe u socijalnoj skrbi Općine Hrvatska Dubica tijekom 2020. godine.

Cilj ovoga Programa je pružanje pomoći socijalno ugroženim građanima, osobama u nepovoljnim osobnim ili obiteljskim okolnostima, te starijima, nemoćnima i osobama s invaliditetom, očuvanje zdravlja djece i odraslih, podmirenje troškova stanovanja obiteljima slabog socijalno materijalnog stanja, promicanje demografske obnove i drugo, a sve sukladno kriterijima i u postupku utvrđenom Odlukom o socijalnoj skrbi („Službeni vjesnik“, broj: 3/15 i 12/17).

II

Sredstva za javne potrebe u socijalnoj skrbi osiguravaju se za sljedeće potrebe:

1. naknada za troškove stanovanja

2. jednokratna naknada

3. naknada za nabavu ogrjeva - drva

4. pomoći obiteljima s djecom s teškoćama u razvoju, s djecom s posebnim potrebama

5. naknada za novorođeno dijete

6. podmirenje troškova pogreba

7. sufinanciranje troškova prehrane učenika osnovne škole.

II.1. Naknada za troškove stanovanja

Pravo na naknadu za troškove stanovanja ostvaruju korisnici minimalne zajamčene naknade, utvrđene rješenjem nadležnog centra za socijalnu skrb.

Iznos naknade, iz prethodnoga stavka, ostvaruju korisnici čija ukupna mjesečna primanja ne prelaze iznose, kako slijedi:

* samac - u iznosu od 80,00 kuna
* dvočlana obitelj - u iznosu od 90,00 kuna
* tročlana obitelj - u iznosu od 100,00 kuna
* četveročlana obitelj - u iznosu od 110,00 kuna
* peteročlana obitelj - u iznosu od 120,00 kuna
* obitelj sa šest i više članova - u iznosu od 130,00 kuna.

Planirana sredstva: 20.000,00 kuna.

II.2. Jednokratna naknada

Jednokratna naknada osigurava se obiteljima i samcima koji se nađu u socio-materijalnim teškoćama, teškoćama prouzročenima vremenskim nepogodama i slično, za sufinanciranje troškova liječenja, nabave lijekova ili pomagala u jednokratnom iznosu od 400,00 kn do 1.000,00 kn, ovisno o socio-anamnestičkoj situaciji u obitelji, odnosno cijeneći ukupne prilike u toj obitelji, težini bolesti i duljini liječenja, te drugim parametrima utvrđenim u postupku provedenom po podnesenom zahtjevu.

Planirana sredstva: 15.000,00 kuna

II.3. Naknada za nabavu ogrjeva – drva

Jednokratna naknada za nabavu ogrjeva-drva odobrit će se korisnicima minimalne zajamčene naknade za podmirenje dijela troškova za nabavu ogrjeva-drva korisnika koji se griju na drva, a isplatit će se korisniku u iznosu utvrđenom odlukom Sisačko-moslavačke županije i uplatom istih u općinski proračun.

Planirana sredstva: 60.000,00 kuna, a stvarni iznos utvrdit će se sukladno odluci Sisačko-moslavačke županije.

II.4. Pomoći obiteljima s djecom s teškoćama u razvoju, s djecom s posebnim potrebama

Osiguravaju se sredstva kao pomoć obiteljima s djecom s trajnim teškoćama u razvoju odnosno s djecom s posebnim potrebama, a isplaćuju se jednokratno, u pravilu pred Božićne blagdane.

Planirana sredstva: 10.000,00 kuna

II.5. Naknada za novorođeno dijete

Kao potpora za opremanje novorođenog djeteta odobrit će se jednokratna naknada u iznosu od po 3.300,00 kuna za svako novorođeno dijete.

Planirana sredstva: 30.000,00 kuna

II.6. Naknada za troškove pogreba

Pomoć za podmirenje pogrebnih troškova (osnovna pogrebna oprema i troškovi ukopa) može se odobriti za pokop osoba koje nemaju srodnika, nasljednika niti osobu koja je to dužna obaviti, a to pravo ne ostvaruju putem nadležnog centra ili iz drugih izvora.

Planirana sredstva: 5.000,00 kuna.

II.7. Sufinanciranje – predškolski i školski odgoj

a) sufinanciranje troškova predškolskog odgoja kroz ustrojbenu jedinicu pri Osnovnoj školi Ivo Kozarčanin Hrvatska Dubica, Tomislava Bogića 2, Hrvatska Dubica, sukladno posebnoj odluci Općinskog vijeća

Planirana sredstva u iznosu od: 300.000,00 kuna

b) sufinanciranje troškova prehrane učenika Osnovne škole Ivo Kozarčanin Hrvatska Dubica u iznosu od 10.000,00 kuna*,*

c) za stipendiranje studenata sukladno općem aktu – Odluci o stipendiranju i drugim oblicima potpora učenicima i studentima na području Općine Hrvatska Dubica o kojom je utvrđen postupak i kriteriji za dodjelu istih, u iznosu od 60.000,00 kuna

d) nabava paketića prigodom blagdana Svetoga Nikole u iznosu od 10.000,00 kuna.

e) za sufinanciranje smještaja djece u dječjem vrtiću u Hrvatskoj kostajnici i Sunji 25.000,00 kuna

II.8. Ostale aktivnosti u socijalnoj skrbi u iznosu od 2.000,00 kuna.

### III

Realizacija ovoga Programa ovisi o dinamici priliva sredstava i izvršenja Proračuna Općine Hrvatska Dubica tijekom 2020. godine.

Ukoliko se priliv sredstava u općinski proračun ne bude ostvarivao u planiranomu iznosu, za taj postotak će se umanjiti i predviđeni iznos sredstava iz ovoga Programa, utvrđen za pojedinoga korisnika.

IV

O izvršenju ovoga Programa općinska načelnica, do kraja ožujka 2021. godine, podnijet će pisano izvješće Općinskom vijeću Općine Hrvatska Dubica.

V

Ovaj Program objavit će se u „Službenom vjesniku“, službenom glasilu Općine Hrvatska Dubica, a stupa na snagu 01.01.2020. godine.

P R E D S J E D N I CA

Kata Karagić