# REPUBLIKA HRVATSKA

# SISAČKO-MOSLAVAČKA ŽUPANIJA

OPĆINA HRVATSKA DUBICA

Općinsko vijeće

KLASA: 019-01/19-01/02

URBROJ: 2176/10-02-19-02

Hrvatska Dubica, 20. prosinca 2019.

Na temelju članka 14. stavka 1. i članka 16. Zakona o stambenom zbrinjavanju na potpomognutim područjima („Narodne novine“, broj: 106/18) i članka 15. Statuta Općine Hrvatska Dubica („Službeni vjesnik“, broj: 21/18) Općinsko vijeće Općine Hrvatska Dubica, na sjednici održanoj 20. prosinca 2019. godine, donosi

### P R O G R A M

utroška sredstava od prodaje obiteljskih kuća i stanova u državnom vlasništvu

na području Općine Hrvatska Dubica tijekom 2020. godine

I

Ovim Programom utroška sredstava od prodaje obiteljskih kuća i stanova u državnom vlasništvu na području Općine Hrvatska Dubica tijekom 2020. godine (u nastavku: Program) utvrđuje se namjena korištenja sredstava od prodaje obiteljskih kuća i stanova u državnom vlasništvu na području Općine Hrvatska Dubica tijekom 2020. godine.

Sredstva iz stavka 1. ovoga članka utrošit će se za izgradnju i obnovu komunalne infrastrukture na području Općine Hrvatska Dubica i za stambeno zbrinjavanje.

Podatke o iznosu ostvarenih sredstava, iz stavka 1. ove točke, dostavit će Središnji državni ured za obnovu i stambeno zbrinjavanje.

II

O izvršenju ovoga Programa općinska načelnica, do kraja ožujka 2021. godine, podnijet će pisano izvješće Općinskom vijeću Općine Hrvatska Dubica.

## III

Ovaj Program objavit će se u «Službenom vjesniku«, službenom glasilu Općine Hrvatska Dubica, a stupa na snagu 1. siječnja 2020. godine.

P R E D S J E D N I CA

Kata Karagić